**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/25-01/4**

**URBROJ: 2198-31-02-25-26**

**Gračac, 18. lipnja 2025. g.**

**Z A P I S N I K**

 s 1. konstituirajuće sjednice Općinskog vijeća Općine Gračac održane 18. lipnja 2025. godine s početkom u 12.05 sati u na adresi Nikole Tesle 37, 23440 Gračac u velikoj dvorani u prizemlju KIC-a „Napredak“.

 Bojana Fumić, službenica Jedinstvenog upravnog odjela Općine Gračac pozdravlja nazočne, čestita im na izboru, kao i izabranom općinskom načelniku i zamjeniku načelnika iz reda pripadnika srpske nacionalne manjine. Na temelju članka 87. stavka 1. Zakona o lokalnim izborima i Odluke o davanju ovlaštenja, ovlaštena je za sazivanje, otvaranje i vođenje konstituirajuće sjednice Općinskog vijeća Općine Gračac do određivanja osobe koja će predsjedati sjednicom do izbora predsjednika Općinskog vijeća. Podsjeća da su uz poziv dostavljeni obrasci vezani uz izjave o sukobu interesa, za vijećničke naknade te za kontakte te moli da se isti ispune i dostave.

 Otvara konstituirajuću sjednicu Općinskog vijeća Općine Gračac te vrši prozivku novoizabranih vijećnika radi utvrđivanja kvoruma. Nazočni su:

1. Dajana Šušnja Jasenko
2. Ankica Rosandić
3. Robert Juko
4. Ivana Krpan
5. Ivan Češljić
6. Katarina Šulentić Kalašević (kao zamjena Manueli Filipović)
7. Antonio Filipin
8. Rajko Obradović (kao zamjena Nebojši Rađenoviću)
9. Radmila Zec
10. Nina Marković
11. Pero Grmača
12. Rade Dubajić
13. Kristian Miličić

 Bojana Fumić utvrđuje da su nazočni svi novoizabrani vijećnici, odnosno 13 vijećnika te da stoga sve odluke moraju imati većinu od najmanje 7 glasova.

 Sjednici je, uz Bojanu Fumić, nazočan općinski načelnik Goran Đekić te Sandra Kukić, službenica privremeno ovlaštena za obavljanje poslova pročelnika Jedinstvenog upravnog odjela Općine Gračac.

 Na početku sjednice sluša se himna Republike Hrvatske “Lijepa naša domovino” i minutom šutnje odaje počast svima koji su svoje živote utkali u temelje samostalne i slobodne Republike Hrvatske.

 Bojana Fumić napominje da je daljnji dnevni red jedinstveno utvrđen za sve konstituirajuće sjednice te glasi:

1. Izbor Mandatne komisije

2. Izvješće Mandatne komisije i verifikacija mandata članova Općinskog vijeća

 - Utvrđivanje člana Općinskog vijeća koji će predsjedavati sjednicom

 do izbora predsjednika

 - Svečana prisega članova Općinskog vijeća

3. Izbor Komisije za izbor i imenovanja

4. Izbor predsjednika i potpredsjednika Općinskog vijeća

Sukladno odredbama Poslovnika, nakon dane prisege vijećnika i izbora predsjednika Vijeća, predsjednik Vijeća ili najmanje 1/3 vijećnika mogu predložiti dopunu dnevnog reda konstituirajuće sjednice.

Pristupa se radu po točkama dnevnog reda:

**Ad/1** Izbor Mandatne komisije

 Bojana Fumić pojašnjava zadaće Mandatne komisije: na konstituirajućoj sjednici obavještava Općinsko vijeće o provedenim izborima za Općinsko vijeće i imenima izabranih vijećnika, temeljem objavljenih rezultata nadležnog izbornog povjerenstva o provedenim izborima, obavještava Općinsko vijeće o podnesenim ostavkama na vijećničku dužnost te o zamjenicima vijećnika koji umjesto njih počinju obavljati vijećničku dužnost, obavještava Općinsko vijeće o mirovanju mandata vijećnika po sili zakona, o mirovanju mandata iz osobnih razloga i o mirovanju zbog obnašanja nespojive dužnosti te o zamjenicima tih vijećnika; koji umjesto njega počinje obavljati vijećničku dužnost, o prestanku mirovanja mandata vijećnika, o prestanku mandata kada se ispune zakonom predviđeni uvjeti itd. Napominje da se bira predsjednik i dva člana, na prijedlog najmanje 1/3 vijećnika, što je pet vijećnika.

 Predan je jedan pisani prijedlog.

 Bojana Fumić čita prijedlog podržan potpisom 7 vijećnika (Dajana Šušnja Jasenko, Ivana Krpan, Robert Juko, Ivan Češljić, Antonio Filipin, Katarina Šulentić Kalašević, Ankica Rosandić), kojim su predloženi Ivana Krpan za predsjednicu te Ankica Rosandić i Radmila Zec za članice. Prijedlog utvrđuje pravovaljanim.

Drugih prijedloga nema.

 Pristupa se pojedinačnom glasovanju. Vijećnici glasuju:

Za Ivanu Krpan kao predsjednicu: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Za Ankicu Rosandić kao članicu: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Za Radmilu Zec kao članicu: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Utvrđuje se da je Općinsko vijeće Općine Gračac jednoglasno donijelo

**Odluku o izboru**

**Mandatne komisije**

 koja se prilaže i sastavni je dio ovog zapisnika.

**Ad/2** Izvješće Mandatne komisije i verifikacija mandata članova Općinskog vijeća

 Bojana Fumić upoznaje nazočne da će sada, sukladno nadležnostima Mandatne komisije, Ivana Krpan kao predsjednica Mandatne komisije pročitati Izvješće o rezultatima izbora za Općinsko vijeće Općine Gračac (u privitku) kojim nazočne upoznaje s rezultatima izbora, izabranim vijećnicima, o mandatima u mirovanju te određenim zamjenicima, kao i o tome tko je prvi izabrani član s kandidacijske liste koja je dobila najviše glasova.

 Bojana Fumić utvrđuje da je, prema Izvješću Mandatne komisije, prva izabrana članica s kandidacijske liste koja je dobila najviše glasova, prema rezultatima izbora, Dajana Šušnja Jasenko, s kandidacijske liste HDZ-HSP AS–DP, koja stoga nadalje predsjedava konstituirajućoj sjednici Općinskog vijeća Općine Gračac do izbora predsjednika.

Dajana Šušnja Jasenko čestita izabranim vijećnicima i načelniku, nada se dobroj suradnji barem četiri godine.

Pristupa se polaganju prisege.

 Predsjedateljica Dajana Šušnja Jasenko nakon pročitane prisege proziva pojedinačno vijećnike, a sve vijećnice i vijećnici nakon što je izgovoreno njihovo ime i prezime, ustaju, prisežu, potpisuju tekst prisege te predaju jedan primjerak predsjedateljici.

**Ad/3** Izbor Komisije za izbor i imenovanja.

 Predsjedateljica Dajana Šušnja Jasenko čita dostavljeni pisani prijedlog podržan potpisom 8 vijećnika (Dajana Šušnja Jasenko, Ivana Krpan, Robert Juko, Ivan Češljić, Antonio Filipin, Katarina Šulentić Kalašević, Ankica Rosandić, Pero Grmača) kojim su predloženi Katarina Šulentić Kalašević za predsjednicu te Antonio Filipin i Nina Marković za članove. Prijedlog se utvrđuje pravovaljanim.

Drugih prijedloga nema.

 Pristupa se pojedinačnom glasovanju. Vijećnici glasuju:

Za Katarinu Šulentić Kalašević kao predsjednicu: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Za Antonia Filipina kao člana: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Za Ninu Marković kao članicu: 13 ZA, 0 PROTIV, 0 UZDRŽANIH (od ukupno 13 nazočnih vijećnika),

Utvrđuje se da je Općinsko vijeće Općine Gračac jednoglasno donijelo

**Odluku o izboru**

**Komisije za izbor i imenovanja**

 koja se prilaže i sastavni je dio ovog zapisnika.

**Ad/4** Izbor predsjednika i potpredsjednika Općinskog vijeća.

 Predsjedateljica Dajana Šušnja Jasenko otvara postupak izbora predsjednika.

 Dostavljen je jedan pisani prijedlog, a to je prijedlog da se za predsjednicu Općinskog vijeća izabere Dajana Šušnja Jasenko. Prijedlog su potpisali vijećnici: Ivana Krpan, Robert Juko, Ivan Češljić, Dajana Šušnja Jasenko, Antonio Filipin, Katarina Šulentić Kalašević. Prijedlog se utvrđuje pravovaljanim. Drugih prijedloga nema. Pristupa se glasovanju. O prijedlogu da za predsjednicu Općinskog vijeća Općine Gračac bude izabrana Dajana Šušnja Jasenko vijećnici glasuju s 11 ZA, 1 PROTIV, 1 UZDRŽAN (od ukupno 13 nazočnih vijećnika). Prijedlog je usvojen većinom glasova svih vijećnika, čime je Općinsko vijeće donijelo

**Odluku**

**o izboru predsjednice Općinskog vijeća**

 koja se prilaže i sastavni je dio ovog zapisnika.

 Dajana Šušnja Jasenko sada nastavlja predsjedati sjednicom kao izabrana predsjednica Općinskog vijeća Općine Gračac.

 Pristupa se izboru dva potpredsjednika Općinskog vijeća Općine Gračac. jedan potpredsjednik bira se iz reda predstavničke većine, a drugi potpredsjednik iz reda predstavničke manjine, na njihov prijedlog.

Za potpredsjednicu (iz predstavničke većine) predložena je Ankica Rosandić. Pisani prijedlog podržan je potpisom 8 vijećnika: Dajana Šušnja Jasenko, Ivana Krpan, Robert Juko, Ivan Češljić, Antonio Filipin, Katarina Šulentić Kalašević, Ankica Rosandić, Pero Grmača. Prijedlog se utvrđuje pravovaljanim. Vijećnici glasuju s 13 ZA, 0 PROTIV, 0 UZDRŽANIH (od ukupno 13 nazočnih vijećnika). Prijedlog je usvojen jednoglasno, čime je Općinsko vijeće donijelo

 **Odluku**

**o izboru potpredsjednice Općinskog vijeća**

 koja se prilaže i sastavni je dio ovog zapisnika.

 Za drugog potpredsjednika (iz predstavničke manjine) pisanim prijedlogom 4 vijećnika (Radmila Zec, Nina Marković, Pero Grmača, Rajko Obradović) predložen je Rajko Obradović. Prijedlog se utvrđuje pravovaljanim. Vijećnici glasuju s 12 ZA, 0 PROTIV, 1 UZDRŽAN (od ukupno 13 nazočnih vijećnika). Prijedlog je usvojen većinom glasova svih vijećnika, čime je Općinsko vijeće donijelo

**Odluku**

**o izboru potpredsjednika Općinskog vijeća**

 koja se prilaže i sastavni je dio ovog zapisnika.

 Predsjednica sada predlaže dopunu dnevnog reda konstituirajuće sjednice na način da se isti dopuni točkama za koje se vijećnicima dostavljaju pisani materijali:

5. Prijedlog Odluke o davanju suglasnosti za zaduživanje

6. Prijedlog Odluke o davanju suglasnosti na Plan upisa

Vijećnici glasuju s 13 ZA, 0 PROTIV, 0 UZDRŽANIH (od ukupno 13 nazočnih vijećnika), čime su jednoglasno usvojili predloženu dopunu te se pristupa radu po dopunjenim točkama:

**Ad/5** Prijedlog Odluke o davanju suglasnosti za zaduživanje

Bojana Fumić objašnjava zakonsku obvezu iz Zakona o proračunu i Statuta Općine Gračac kojom je trgovačko društvo Gračac čistoća d. o. o. Gračac dužno za dugoročno financijsko zaduženje, u ovom slučaju to je nabava kombiniranog radnog stroja rovokopača-utovarivača financijskim leasingom, tražiti suglasnost Općinskog vijeća. Načelnik: i bivši načelnik i direktor su upoznati, to je neophodan radni stroj, nadam se pozitivnom izglasavanju. Sve je u već u provedbi, javna nabava, ima nešto planirano i u proračunu. Prijava za raspravu nema. Vijećnici glasuju s 13 ZA, 0 PROTIV, 0 UZDRŽANIH (od ukupno 13 nazočnih vijećnika), čime jednoglasno donose

**Odluku o davanju suglasnosti**

**za zaduživanje**

 koja se prilaže i sastavni je dio ovog zapisnika.

**Ad/6** Prijedlog Odluke o davanju suglasnosti na Plan upisa

Predsjednica: dostavljen je pisani Prijedlog Upravnog vijeća vrtića i ravnateljice za iduću pedagošku godinu, čita broj slobodnih mjesta i planirane skupine. Rasprava: Rade Dubajić: pozdravljam sve i čestitam vijećnicima i načelniku, bit će zanimljivo. Zanima me ovo u Srbu, to je predškola, obavezna za sve? Predsjednica: da, ali nadam se da ćemo nastaviti stvarati uvjete na prikladan način. Rade Dubajić: nadam se da ćemo naći način, mislim da imamo sve uvjete da to realiziramo za svu djecu, a opet da to bude isplativ način za lokalnu samoupravu. Vijećnici glasuju s 13 ZA, 0 PROTIV, 0 UZDRŽANIH (od ukupno 13 nazočnih vijećnika), čime jednoglasno donose

**Odluku o davanju suglasnosti**

**na Plan upisa**

 koja se prilaže i sastavni je dio ovog zapisnika.

Načelnik: koristim priliku čestitati svim vijećnicima, također i predsjednici i potpredsjednicima, volio bih da sve bude jednoglasno. Želim da surađujemo i jednoglasno donosimo odluke, da ih prije raspravimo, ne želim ići protiv nečega, želim uvažavati sve vas iz raznih stranaka i nezavisnih lista.

Sjednica se zaključuje u 12, 41 sati.

**ZAPISNIK SAČINILA SLUŽBENICA OVLAŠTENA ZA SAZIVANJE SJEDNICE**

**Bojana Fumić Bojana Fumić**

 **PREDSJEDATELJICA DO IZBORA PREDSJEDNIKA**

**Dajana Šušnja Jasenko**

 **PREDSJEDNICA OPĆINSKOG VIJEĆA**

**Dajana Šušnja Jasenko**